3. sz. melléklet

# külföldön szerzett tudományos fokozat honosításának eljárási rendje a pte  bölcsészettudományi karán

**1**. A PTE Doktori Szabályzatában foglaltak alapján az Egyetemi Doktori Bizottság a kari doktori tanács (továbbiakban KDHT) javaslatára doktori (PhD) fokozatként honosíthatja a külföldön szerzett PhD fokozatot akkor, ha a tudományos fokozat megszerzésének követelményei megfelelnek vagy kiegészítő feltételek előírásával és azok teljesítésével megfeleltethetők a doktori (PhD) fokozat megszerzéséhez előírt követelményeknek.

**2.** A honosítást kérelmező kérelmét a doktori iskolán keresztül KDHT elnökéhez nyújthatja be az alább felsorolt iratok és igazolások mellékelésével:

* kérelem a fokozat honosítására
* külföldön szerzett tudományos fokozatot tanúsító oklevél fénymásolata, OFFI által hitelesített fordítása
* diplomák és nyelvtudást igazoló dokumentumok fénymásolata
* honosítási eljárási költség befizetését igazoló csekk másolata
* szakmai önéletrajz
* publikációs jegyzék

**3**. A Doktori Iskola / Program vezetője a Doktori Iskola Tanácsának véleménye alapján előírhat – határidő tűzésével – kiegészítő feltételeket.

**4**. A KDHT elnöke a titkár bevonásával megvizsgálja, hogy az előírt dokumentumokat és igazolásokat a kérelmező hiánytalanul benyújtotta-e. Ennek elmaradása esetén a kérelmezőt határidő kitűzésével hiánypótlásra szólítja fel.

**5.** A Doktori Iskola / Program vezetője – kérelmező személyes meghallgatása után – a Doktori Iskola Tanácsa véleményének figyelembevételével javaslatot tesz a KDHT felé a PhD fokozat honosítására vagy annak elutasítására.

**6.** A KDHT a javaslat alapján állást foglal a PhD fokozat honosítása ügyében.

**7.** A KDHT javasolhatja az Egyetemi Doktori Bizottságnak a külföldön szerzett tudományos fokozat honosítását. A honosításról az EDB dönt.

**8.** A honosítási eljárási díj 25 000 Ft.